་འོད་འཚེར་བ་ལ་སེམས་ཞུགས་པ་བཞིན་
བྱས་ནས་བསྒོམས་པས་བརྟན་པ་ན། དེའི་ནང་དུ་རྟེན་བརྟེན་པའི་དཀྱིལ་འཁོར་ཡོངས་རྫོགས་ཐིག་
ལེ་ཆེ་རུ་མ་སོང་དཀྱིལ་འཁོར་ཆུང་དུ་མ་སོང་བར་གསལ་སྣང་འདོན་པ་བུའི་ཚུལ་དང་། དེ་བརྟན་པ་
ན༑ དེའི་གཙོ་བོའི་ཡང་གསང་བའི་སྣ་རྩེའི་ཐིག་ལེའི་ནང་དུ་རྟེན་བརྟེན་པའི་དཀྱིལ་འཁོར་གསལ་
བར་བསྒོམས་པ་ཚ་བོའི་ཚུལ་དུ་བསྒོམ་པ་ཡིན་པས་འདིའི་སྐབས་སུ་གང་ཟག་དབང་པོ་རྣོ་བ་འགའ་
ཞིག་ལ་ཁམས་དཀར་དམར་ཞུ་བདེ་ལ་བརྟེན་པའི་ལྷན་སྐྱེས་ཀྱི་བདེ་བ་མཚན་ཉིད་པ་སྐྱེ་བ་ཡོད་ལ།
དེ་ལྟ་བུ་བྱུང་ན་ལམ་བསྐྱེད་རིམ་པ་ཡིན་ཡང་རྟོགས་པ་རྫོགས་རིམ་པར་འཇོག་པ་ཡིན་གསུང་ངོ་། །དེ་
ལྟ་བུའི་སྤྲོ་བསྡུ་ལ་བརྟན་པ་ཐོབ་ནས་བསྐྱེད་རིམ་ཕྲ་མོ་མཐར་ཕྱིན་པ་ཡིན་པས། དེ་ནས་ཞི་རྒྱས་དབང་
དྲག་གི་ལས་རབ་འབྱམས་བསྒྲུབ་པ་ལ་ཚེགས་མེད་དོ། །ཕྲ་ཐིག་བསྒོམ་པ་ནི་སངས་རྒྱས་ནང་དུ་ཡང་
དག་འཇོག་གི་ཏིང་ངེ་འཛིན་བསྒོམ་པ་ཐུགས་ཀྱི་མཛད་པ་དང་མཚུངས་པ་ཡིན་ནོ། །
དེ་ནས་བཟླས་པ་བྱ་བ་ལ་ཕྲེང་བའི་རྒྱུ་དང་གྲངས་སོགས་ཤེས་པར་བྱས་ལ་རྩ་སྔགས་སམ་ཕྲེང་
སྔགས་བཟླ་བའི་ཚེ་ནམ་མཁའ་ནས་སྔགས་ཕྲེང་བྱུང་བ་ཞི་ཞིང་ལྷོད་པ་རང་གི་ཞལ་ནས་སྐུའི
དབྱིབས་བརྒྱུད་ནས་རྡོ་རྗེའི་ལམ་ནས་ཡུམ་གྱི་གསང་གནས་དང་། ཡུམ་གྱི་ཞལ་ནས་རང་གི་ཞལ་དུ་
འཁོར་བར་བསམས་ལ་བཟླ་བ་ནི་འཁྱོག་གི་བཟླས་པ་དང་། དང་པོར་ཡུམ་གྱི་ཞལ་ནས་ཞུགས་པད་
མ་ནས་རང་གི་རྡོ་རྗེའི་ལམ་ནས་བརྒྱུད་རང་གི་ཞལ་ནས་ཡུམ་གྱི་ཞལ་དུ་ཞུགས་ཏེ་དྲག་ཅིང་རྩུབ་པའི་
རྣམ་པས་འཁོར་བ་ནི་ཁྲོས་པའི་དང་། སྒྲ་ཆེན་པོས་བཟླ་བ་ནི་ཁྲོ་བོའི་དང་། ལྷ་རང་རང་གི་ཐུགས་
ཀར་ཟླ་གདན་ལྟ་བུའི་དབུས་དང་འདིར་ཏིང་ངེ་འཛིན་སེམས་དཔའི་མཐར་སྙིང་པོ་དང་ཉེ་སྙིང་གི་
སྔགས་ཡི་གེ་དབུ་ཆེན་ཧྲོབ་སྟེ་ལངས་ནས་དབུས་ཀྱི་ས་བོན་ལ་མདུན་བསྟན་པ་གཡས་སྐོར་དུ་འཁོད་
པའི་འོད་ཟེར་གྱིས་ཐོག་མར་རང་གི་ལུས་གང་ནས་སྡིག་སྒྲིབ་ཐམས་ཅད་དག །དེ་ནས་འོད་ཟེར་གྱི་
- 290 -

ཚེ་
༄༅། །དཔལ་གསང་བ་འདུས་པའི་བསྐྱེད་རིམ་དངོས་གྲུབ་རྒྱ་མཚོའི་སྙིང་པོ། །༼ཡ༽
སྣེ་མོར་མཆོད་ལྷ་སྤྲོས་ནས་སངས་རྒྱས་བྱང་སེམས་ལ་མཆོད་པ་ཕུལ་བ་བདག་གིར་མཛད། དེ་རྣམས་
ཀྱི་སྐུའི་བྱིན་རླབས་སྐུ་གཟུགས། གསུང་ཡིག་འབྲུ། ཐུགས་ཕྱག་མཚན་གྱི་རྣམ་པར་བསྡུས་ནས་རང་
ལ་ཐིམ་པས། རང་ཉིད་སྤངས་རྟོགས་ཕུན་སུམ་ཚོགས་པའི་སངས་རྒྱས་སུ་གྱུར། དེ་ནས་སྔགས་ཕྲེང་
ལས་དཀྱིལ་འཁོར་ཡོངས་རྫོ་གས་དང་། ཡབ་ཡུམ་ཟུང་དང་། ཡབ་ཡུམ་རྐྱང་པ་སྤྲོས་ནས་སྣོད་བཅུད་
ཐམས་ཅད་ཀྱི་སྐྱོན་སྦྱངས་ནས་ལྷ་དེ་དང་དེའི་གོ་འཕང་ལ་བཀོད་ནས། དེ་དག་ཐམས་ཅད་དང༌།
གཙོ་འཁོར་ཐམས་ཅད་ཀྱི་ཞལ་དུ་ཡོད་ནས་སྔགས་བཟླ་བར་མོས་ལ་ཆོས་ཐམས་ཅད་མཉམ་པ་ཉིད་
དུ་མོས་ནས་བཟླ་ཞིང་། སྔགས་གང་བཟླ་བའི་ལྷ་དེ་དང་དེའི་ང་རྒྱལ་བཟུང་ནས་བཟླས་ལ་སྔགས་
གང་བཟླ་བ་དེ་བཟླས་ཚར་ནས་སྔགས་ནང་མའམ་ས་བོན་ལ་ཐིམ་པར་བསམ་མོ། །དེ་ལ་ནི་དམ་ཚིག་
གི་བཟླས་པ་དང་གོང་བུའི་བཟླས་པ་ཡང་ཚང་ངོ་། །སྔགས་ཀྱི་གྲངས་ལ་ལས་རུང་ཙམ་ཀྱི་གྲངས་དང་
ལས་རབ་འབྱམས་བསྒྲུབ་པའི་གྲངས་སོ་སོར་ཤེས་པར་བྱ་དགོས་སོ། །བཟླས་པའི་ཐོག་མར་བསྐྱེད་
རིམ་པའི་ཡིད་བཟླས་མཆུ་དང་ལྕེ་མི་འགུལ་བར་ཡིད་ཀྱིས་ཨོཾ་ཨཱཿཧཱུྃ་གསུམ་བཟླ་ཞིང་། དེའི་ཚེ་སངས་
རྒྱས་བྱང་སེམས་ཐམས་ཅད་ཀྱི་སྐུ་གསུང་ཐུགས་ཀྱི་བྱིན་རླབས་ཐམས་ཅད་རང་ལ་ཐིམ་པར་བསམ་
པ་ལ་བསྐྱེད་རིམ་པའི་རྡོར་བཟླས་ཞེས་ཀྱང་བྱའོ། །དེ་ནས་རིགས་བདག་རང་ཆས་སུ་ཡོད་པ་རྣམས་
ཀྱི་ཐུགས་ཀའི་ཡིག་བརྒྱ་ལས་བདུད་རྩིའི་རྒྱུན་བྱུང་བས་ལྷ་སོ་སོའི་སྐུ་གང་བས་སྔགས་མ་དག་པ་དང་
ལྷག་ཆད་ཀྱི་ཉེས་པ་ཐམས་ཅད་དག་པར་བསམ་ལ་ཡིག་བརྒྱ་ཚར་གཅིག་བརྗོད་པར་བྱའོ། །བཟླས་
པ་ནི་སངས་རྒྱས་ཀྱིས་ཆོས་གསུང་པའི་གསུང་གི་མཛད་པ་དང་མཐུན་པ་ཡིན་ནོ། །དེ་ནས་ཡབ་ཡུམ་
སྙོམས་པར་ཞུགས་པའི་རྐྱེན་གྱིས་ཡུམ་ཡབ་ལ་ཐིམ་པ་ནས། ནཱ་ད་ཡང་འོད་གསལ་དུ་གྱུར་པར་
བསམས་པ་ལ་འབྲས་དུས་ཀྱི་ཆོས་སྐུའི་ང་རྒྱལ་ལ་གནས་པར་བྱ་སྟེ། དེ་ནི་ཆོས་འཁོར་བསྐོར་ནས་
སངས་རྒྱས་མྱ་ངན་ལས་འདའ་ཚུལ་སྟོན་པ་དང་མཐུན་ནོ། །དེ་ནས་སྤྱན་མ་སོགས་བཞི་པོ་ནམ་
མཁའ་གང་བར་སྤྲོས་པ་རྣམས་ཀྱིས་ཞུ་བ་གླུས་བསྐུལ་གྱི་གདངས་དྲུག་ལྡན་ལ་སོགས་པའི་དབྱངས་
སྙན་པོས་བསྐལ་ཞིང་། ཚིག་གི་དོན་སྒྲོན་གསལ་ནས་འབྱུང་བ་ལྟར་ངེས་པར་བྱས་ནས་བསྐུལ་བས།
སྔོན་གྱི་འཕེན་པ་དང་སྨོན་ལམ་གྱི་མཐུས་ཆོས་སྐུ་ལས་གཟུགས་སྐུ་སེམས་དཔའ་གསུམ་བརྩེགས་སུ་
བཞེངས་པ་ནི། སངས་རྒྱས་མྱ་ངན་ལས་འདའ་ཚུལ་བསྟན་ཀྱང་ཚད་མེད་པ་བཞིས་ཞི་བའི་དབྱིངས་
ལས་ཞིང་གཞན་དུ་གཟུགས་སྐུའི་རྣམ་པར་བཞེངས་པ་དང་མཐུན་ལ། དེ་ནས་འཁོར་ཐམས་ཅད་
- 291 -

ས་
།ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
ཀྱིས་མགྲིན་གཅིག་ཏུ་མི་བསྐྱོད་རྡོ་རྗེ་སོགས་ལྔའི་ཡོན་ཏན་བརྗོད་པའི་སྒོ་ནས་བསྟོད་པར་མོས་ལ་
ཚིགས་བཅད་སོ་སོའི་དོན་ངེས་པར་བྱ། དེ་ནས་མཆོད་ཡོན་མདུན་ནམ་ཞལ། ཞབས་བསིལ་ཞབས་
ཀྱི་པུས་མོའམ་མཁྲིག་མ་མན་དང་། མེ་ཏོག་དབུ་ལ། བདུག་སྤོས་ཤངས་ལ། མར་མེ་མདུན། དྲི་ཆབ་
ཐུགས་ཀ །ཞལ་ཟས་ཞལ་ལམ་ཕྱག །རོལ་མོ་སྙན་ལ་འབུལ། གཟུགས་སྒ་དྲི་རོ་རེག་བྱ་རྣམས་ལྷ་མོ་
རང་རང་གི་ཕྱག་མཚན་འཛིན་པ་ཕྱིའི་འདོད་ཡོན། ལྷ་མོ་རེ་རེ་ལ་ཡང་། གཟུགས་མཛེས་པ། སྒྲ་སྙན་པ།
ལུས་ལ་ལྷན་སྐྱེས་ཀྱི་ཨུཏྤ་ལའི་དྲི་ལ་སོགས་པ་ཞིམ་པ། མ་མཆུའི་སྦྲང་རྩིའི་རོ་མངར་བ། སྐུ་ལུས་སྤྱི་
དང་ཁྱད་པར་ཆོས་འབྱུང་གི་རེག་བྱ་པད་མའི་འདབ་མ་ལྟར་འཇམ་པ་རྣམས་ནང་གི་འདོད་ཡོན། ནང་
མཆོད་སྒྲུབ་ཐབས་ལྟར་བྱིན་གྱིས་བརླབས་ནས། རྒྱ་ཕིབས་ཀྱི་འོག་གདུང་འཁོར་གྱི་སྟེང་དུ་རང་གི་
དྲིན་ཅན་རྩ་བའི་བླ་མ་སེང་ཁྲིའི་སྟེང་དུ་ཕྱི་པཎ་གྲུབ་ཀྱི་རྣམ་པ་ནང་ལྷ་སོ་གཉིས་ཀྱི་བདག་ཉིད་ཅན་ལ་
འདིའི་མན་ངག་བརྒྱུད་པ་དང་རྒྱུད་ཀྱི་བཤད་པའི་བརྒྱུད་པའི་བླ་མ་རྣམས་ཀྱིས་བསྐོར་ནས་བཞུགས
པར་མོས་ལ། ལག་པ་གཡོན་པའི་མཐེ་བོང་ས་གཞི་དང་། སྲིན་མཛུབ་རི་རབ་ཏུ་མོས་ནས་རི་རབ་
ཀྱིས་རྒྱ་མཚོའི་བཅུད་བླང་ཞིང་། ཡང་མཐེ་བོང་ཡུམ་གྱི་པད་མ་དང་། མིང་མེད་ཡབ་ཀྱི་རྡོ་རྗེར་མོས་
ནས་རྡོ་རྗེས་པད་མ་ནས་བྱང་སེམས་བླངས་ཏེ་ཕུལ་བར་མོས། དངོས་སུ་ནང་མཆོད་ནས་མཐེབ་སྲིན་
གྱིས་སྤྱི་བོའི་ཐད་ནས་རྩ་བའི་བླ་མ་དང་། དཔྲལ་བའི་ཐད་ནས་བརྒྱུད་པའི་བླ་མ་རྣམས་དང་། སྙིང་
གའི་ཐད་ནས་དཀྱིལ་འཁོར་པའི་ལྷ་ཚོགས་རྣམས་ལ་འབུལ། འདི་ལ་བདག་བསྐྱེད་ཀྱི་ལྷ་ཚོགས་ལ་
འབུལ་བ་དང་། མེ་ལོང་ལ་རེ་མིག་དགུ་པ་བྲིས་ནས་དེའི་ནང་དུ་དཀྱིལ་འཁོར་པ་སྤྱན་དྲངས་པ་ལ་
འབུལ་ཚུལ་གཉིས་ཡོད་ཅིང་། རྩ་བའི་བླ་མས་བསྟེན་པའི་ཡི་དམ་རྣམས་ལ་སྤྱི་བོར་ནང་མཆོད་ཀྱི་
ཐིག་ལེ་སོགས་གསུངས་པ་མ་བྱས་ཀྱང་ཆོག་གསུང་། དེ་ནས་ཆོས་སྐྱོང་རྣམས་ཤར་སྒོའི་ཕྱི་སྒོ་འགྲམ་
གྱི་ནང་ངམ། དུར་ཁྲོད་དུ་བཞུགས་པའི་ཞལ་བཞི་པ་སོགས་དང་ཡུལ་ཉེར་བཞི་གནས་སོ་གཉིས་ཀྱི་
དཔའ་བོ་དང་རྣལ་འབྱོར་མ་རྣམས་ལ་ལྟེ་བའི་ཐད་ནས་འབུལ། གཞི་བདག་སོགས་སེམས་ཅན་
ཐམས་ཅད་ལ་པུས་མོའི་ཐད་ནས་འབུལ། དེ་ནས་ཡབ་ཡུམ་གྱི་མཁའ་གསང་བྱིན་གྱིས་བརླབས་ནས་
སྙོམས་པར་ཞུགས་པའི་བདེ་བ་དྲངས། དེ་ནས་དེས་སྟོང་ཉིད་ངེས་ཡུལ་དུ་བྱས་ནས་དཀྱིལ་འཁོར་པ་
ཐམས་ཅད་ཀྱི་གསང་བ་དང་། དེ་ཁོ་ན་ཉིད་ཀྱི་མཆོད་པ་ཉམས་སུ་མྱོང་བར་མོས་པར་བྱའོ། །དེ་ལྟར་
བསྟོད་པ་དང་མཆོད་པ་ནི་སངས་རྒྱས་འཇིག་རྟེན་དུ་བྱོན་པ་ན་བསྟོད་པ་དང་མཆོད་པ་བྱེད་པ་དང་
- 292 -

༄༅། །དཔལ་གསང་བ་འདུས་པའི་བསྐྱེད་རིམ་དངོས་གྲུབ་རྒྱ་མཚོའི་སྙིང་པོ། །༼ཡ༽
མཐུན་པ་ཡིན་ལ།
མེ་ཏོག་ལ་སོགས་པ་ཕྱི་བུམ་དབང་དང་འབྲེལ་བའི་མཆོད་པ་དང་། ནང་མཆོད་
ནང་གསང་དབང་། ཡབ་ཡུམ་སྙོམས་པར་ཞུགས་པའི་བདེ་བ་ཤེས་རབ་ཡེ་ཤེས་དང་། བདེ་བ་དེས་
སྟོང་ཉིད་ངེས་པར་བྱས་པ་དབང་བཞི་པ་དང་འབྲེལ་བའི་མཆོད་པ་ཡིན་ནོ། །
དེ་ནས་བདག་བསྐྱེད་ཉེར་བསྡུ་བྱེད་པ་ན་རང་གི་ཐུགས་ཀ་ནས་འོད་ཟེར་འཕྲོས་ནས་ལྷག་མོས་
ཀྱི་སྐབས་བཞིན་རྣམ་སྣང་ནས་གནོད་མཛེས་ཀྱི་བར་ལུས་ཀྱི་གནས་སོ་སོར་སྤྱན་དྲངས་ནས་ལུས་
དཀྱིལ་གྱི་ལྷ་རྣམས་དང་དབྱེར་མེད་དུ་སོང་བ་རྣམས་ཀྱང་ཞུ་ནས་ལུས་ཀྱི་ཆ་སོ་སོ་དང་དབྱེར་མེད་དུ་
གྱུར་པར་བསམ། མདུན་བསྐྱེད་སྒྲུབ་ན་གསང་བ་སྙོམས་འཇུག་སྐབས་དང་སློབ་མ་ལ་དབང་བསྐུར་
ན་གསང་དབང་གི་སྐབས་སུ་ལུས་དཀྱིལ་གྱི་ལྷ་རྣམས་ཞ་བར་མོས་པ་ཡིན་ནོ། །དེ་ནས་གཞལ་ཡས་
ཁང་གི་ཆ་སོ་སོ་ཡང་ལུས་ཀྱི་ཆ་སོ་སོ་ལ་བསྡུ། རང་གཙོ་བོ་ཡབ་ཡུམ་གཅིག་པུ་གནས་པའི་སྦྱོར་
མཚམས་བྱང་ཆུབ་ཀྱི་སེམས་ཀྱི་རང་བཞིན་གྱི་འོད་ཟེར་འཕྲོས་པའི་སྣེ་ལ་དཀྱིལ་འཁོར་ཡོངས་རྫོགས་
དང༑ ཡབ་ཡུམ་ཟུང་དང་། ཡབ་རྐྱང་སྣ་ཚོགས་སྤྲོས་ཏེ་སེམས་ཅན་ཐམས་ཅད་ཀྱི་སྤྱི་བོར་བཞུགས་
ནས་སྦྱོར་མཚམས་དང་སྐུ་ལས་བབས་པའི་འོད་ཟེར་དང་བདུད་རྩིས་སྒྲིབ་པ་སྦྱངས་ཧཱུཾ་ཡིག་ཏུ་གྱུར་
པས་ནམ་མཁའ་གང་། དེ་ཐམས་ཅད་རྡོ་རྗེ་འཆང་དུ་གྱུར་པ་རྣམས་གཅིག་ལ་གཅིག་ཐིམ་གྱི་ཚུལ་གྱིས་
ཐམས་ཅད་རང་ལ་ཐིམ་པར་བསམ། ཨོཾ་ཡོ་ག་ཤུདྡྷེ་སོགས་ཀྱི་སྔགས་དོན་དྲན་པའི་སྒོ་ནས་མཉམ་
པར་འཇོག་གོ། །
ཐུན་མཚམས་སུ་གཏོར་མ་འབུལ་བ་དང་། ཟས་ལ་ལོངས་སྤྱོད་པ་དང་། ཉལ་བ་དང་། ལྡང་བ་
དང༑ ཁྲུས་དང་། ལུས་བརྟས་པར་བྱེད་ཚུལ་རྣམས་རྗེ་བདག་ཉིད་ཆེན་པོས་རྣལ་འབྱོར་དག་རིམ་དུ་
གསུངས་པ་ལྟར་ཉམས་སུ་བླང་བར་བྱ་སྟེ། མདོར་ན་ལམ་འདི་ལ་སྙིང་ནས་སྒྲུབ་པ་བྱེད་འདོད་པའི་
གདུལ་བྱ་སྣོད་ཀྱི་མཚན་ཉིད་ཚང་བས་རྩ་བ་དང་བཤད་པའི་རྒྱུད་ཤན་སྦྱར་ནས་མགོན་པོ་ཀླུ་སྒྲུབ་
ཡབ་སྲས་ཀྱི་མན་ངག་བཞིན་འཆད་ཤེས་པའི་བརྒྱུད་ལྡན་བླ་མ་དམ་པ་ཡུན་རིང་དུ་མཉེས་པར་བྱས་
ནས༑ སྒྲུབ་ཐབས་ཀྱི་ཆ་ཕྲ་མོ་ཚུན་ཆད་ཁུངས་དང་འབྲེལ་བ། མ་རྟོགས་པ་དང་ལོག་པར་རྟོག་པ་
ལུང་རིགས་དྲི་མ་མེད་པས་སུན་འབྱིན་པར་ནུས་པ། སྐབས་ཀྱི་དམིགས་པ་རྣམས་བཤད་ཡམས་ལ་
མ་སོང་བར་སེམས་ཐོག་ཏུ་འདྲིལ་བའི་གདམས་པ་རྒྱས་པར་ཞུས་ནས་དལ་འབྱོར་དང་མི་རྟག་པ་དང་
ངེས་འབྱུང་དང་། ཀུན་རྫོབ་བྱང་ཆུབ་ཀྱི་སེམས་དང་དོན་དམ་བྱང་ཆུབ་ཀྱི་སེམས་ཀྱིས་ཡིད་རང་དབང་
- 293 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
མེད་པར་བསྐུལ་ནས་སྒྲུབ་པ་སྙིང་པོར་བྱས་ན་བསྐྱེད་རིམ་གྱི་ལམ་དེ་དང་དེས་རྫོགས་རིམ་གྱི་ལམ་དེ་
དང་དེའི་རྒྱུད་སྨིན་པར་འགྱུར་ལ། རྫོགས་རིམ་གྱི་ལམ་དེ་དང་དེས་སྦྱང་བྱ་གློ་བུར་གྱི་དྲི་མ་དེ་དང་དེ་
དག་དངོས་སུ་སྦྱངས་ནས་སྙིགས་དུས་ཀྱི་ཚེ་ཐུང་གཅིག་ལ་སོ་སྐྱེ་ནས་སངས་རྒྱས་ཀྱི་སའི་བར་དུ་བདེ་
བླག་ཏུ་བགྲོད་པར་བྱེད་པ་ཡིན་ནོ། །ཚུལ་འདི་ལྟ་བུའི་བཤད་སྒྲུབ་གནས་ན་སངས་རྒྱས་ཀྱི་བསྟན་པ་
གནས་ལ་མི་གནས་ན་མི་གནས་པ་དང་། རྒྱུད་འདིའི་ཕྱོགས་ཙམ་འཛིན་པའང་སངས་རྒྱས་དང་བྱང་
ཆུབ་སེམས་དཔའ་རྣམས་ཀྱི་ཕྱག་དང་མཆོད་པའི་འོས་སུ་འགྱུར་བར་གསུངས་པས། ལམ་མ་ནོར་བ་
ཚང་བ་མྱུར་བ་བདེ་བ་འདི་ལྟ་བུ་ཉམས་སུ་ལེན་པའི་རྒྱུ་ཚོགས་ཐམས་ཅད་ཚང་བ་དང་སྐྱེ་བ་ཐམས་
ཅད་དུ་མི་འབྲལ་བར་གྱུར་ཅིག་མི་འབྲལ་བར་གྱུར་ཅིག་མི་འབྲལ་བར་གྱུར་ཅིག །
ཉམ་ཐག་འགྲོ་བ་ཀུན་ལ་བརྩེ། །བླང་དོར་གནས་ཀུན་མ་འདྲེས་མཁྱེན། །སྤངས་རྟོགས་ཡོན་
ཏན་མ་ལུས་རྫོགས། །བླ་མ་རྡོ་རྗེ་འཆང་ལ་འདུད། །དེ་ཡིས་གདུལ་བྱ་རབ་རྣམས་ལ། །མྱུར་ལམ་
སྔགས་ཀྱི་ཐེག་པ་གསུངས། །དེ་ཉིད་དེང་དུས་བླུན་རྣམས་ཀྱིས། །བླུན་པོ་རྣམས་ཀྱི་ཆོས་སྐལ་བྱས། །
ཀྱེ་ཧུད་དཔང་གྱུར་སྐྱེ་བོ་ཟད། །ལྟར་སྣང་ཆོས་ཀྱིས་ས་སྟེང་ཁྱབ། །མ་འདྲེས་མ་སྦགས་ཆོས་ལུགས་
ནུབ༑ ༑བླུན་པོས་ཚུལ་ལྡན་མཁས་རྣམས་སྨོད། །ཟོག་པོ་རྣམས་ཀྱིས་མགོན་སྐྱབས་བྱེད། །སྙིང་རྗེ་
མེད་པས་རྒྱལ་པོ་བྱེད། །ཁྱིམ་པ་རྣམས་ཀྱིས་འདུལ་བ་འཆད། །ཚུལ་ལྡན་ཆོས་པ་གབ་ས་འཚོལ། །ད་
ནི་བསྟན་པ་འཇིག་ལ་ཉེ། །ཚེ་འདིའི་སྣང་བ་ནུབ་ལ་ཉེ། །འཇིག་རྟེན་ཕ་རོལ་གཡང་ས་མང་། །དེ་
བས་ད་རེས་བརྩོན་འགྲུས་རྩོམས། །ཚེ་མཇུག་འཇིག་རྟེན་བྱ་བ་ཐོང་། །གཏན་གྱི་བདེ་བ་མྱུར་དུ་
སྒྲུབས། །དཔལ་ལྡན་དོན་ཡོད་མཁས་གྲུབ་ཀྱི། །བཀའ་བཞིན་བླ་མའི་རྣམ་ཐར་སྐྱོངས། །ཚེ་འདིའི་
ཆེ་ཐབས་ཟིན་པ་མེད། །མི་ཡི་ངོ་སྲུང་ཡིད་སྣང་སུན། །འཁོར་བའི་བདེ་བས་ངེས་པར་བསླུ། །དེ་ཕྱིར་
དམ་ཆོས་ཚུལ་བཞིན་མཛོད། །ཕྱི་ནང་ཆོས་ཀྱི་མཐུན་རྐྱེན་ཚང་། །ཚེ་སྟོད་ཐོས་པ་མང་དུ་བྱས། །བར་
དུ་བསམ་པས་གོ་བ་རྙེད། །ད་ནི་ཚེ་མཇུག་སྒྲུབ་ལ་སྒྲིལ། །མང་དུ་ཐོས་པའི་སྐྱེ་བོ་རྣམས། །ལང་ཚོ་
ཡོལ་ནས་དབེན་གནས་སུ། །སྒྲུབ་པ་སྙིང་པོར་བྱེད་པ་ལ། །རྒྱལ་བ་རྣམས་དང་ལྷ་རྣམས་མཉེས། །
འདི་ལྟར་བྱེད་པའི་འདུན་མ་རྣམས། །འབད་མེད་ལྷུན་གྱིས་གྲུབ་པ་ཡི། །དངོས་གྲུབ་ལྷ་དང་བླ་མས་
སྩོལ༑ ༑བར་ཆད་ཆོས་སྐྱོང་སྲུང་མས་སོལ། །
ཞེས་པ་འདི་ནི་ཞོག་གུར་སྨོན་རི་ཁྲོད་དུ་རྡོ་རྗེ་འཆང་ཆེན་པོ་དོན་ཡོད་མཁས་གྲུབ་དཔལ་བཟང་པོས་ཆོས་ཐུན་བཅུ་དགུ་
- 294 -

པས་
༄༅། །དཔལ་གསང་བ་འདུས་པའི་བསྐྱེད་རིམ་དངོས་གྲུབ་རྒྱ་མཚོའི་སྙིང་པོ། །༼ཡ༽
དགྱེས་བཞིན་དུ་སྩལ་སྐབས་ཟིན་བྲིས་རགས་རིམ་བྲིས་པ་སླར་ཡི་གེར་འགོད་ཆོག་པའི་གནང་བ་ཞུས་ཏེ་གང་དེའི་བཀའ་
འབངས་ངག་དབང་བྱམས་པས་རང་གི་དྲན་པ་གསོ་ཕྱིར་ཕུར་བུ་ལྕོག་ཏུ་བྲིས་པ་དགེ་ལེགས་འཕེལ། །བཀྲ་ཤིས།། །།
- 295 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽